
között, az alulírott helyen és napon az alábbi feltételekkel:

1. A közszolgáltatási szerződés tárgya, időtartama és 

a közszolgáltatás kizárólagossága

1.1 Jelen közszolgáltatási szerződés tárgya Lakitelek Nagyközség közigazgatási területén a települési folyékony hulladék kezelésére – begyűjtésére és szállítására – irányuló hulladékkezelési közszolgáltatási feladatok ellátása a hulladékgazdálkodásra vonatkozó – mindenkor hatályos – magasabb szintű jogszabályok, illetve a települési folyékony hulladék kezelésének kötelező közszolgáltatásáról szóló … számú önkormányzati rendelet (továbbiakban: Ör.) rendelkezései alapján.

A települési folyékony hulladék 2010. évi várható mennyisége: 700 ± 30% m3/év. 

A megrendelő tudomásul veszi, hogy a Vállalkozó veszélyes hulladékot nem szállít.

1.2 Szerződő felek a közszolgáltatási szerződést 2010. január 1. napjával kezdődő hatállyal 2010. december 31. napjáig terjedő határozott időre kötik.

1.3. Szerződő felek rögzítik, hogy Lakitelek Nagyközség közigazgatási területén a települési folyékony hulladék kezelésére irányuló hulladékkezelési közszolgáltatás körébe tartozó települési folyékony hulladék begyűjtésére, szállítására, illetve a kijelölt hulladékkezelőben történő ártalommentes elhelyezésére Közszolgáltató kizárólagos jogot szerzett.

2. Közszolgáltató kötelezettségei

2.1. Közszolgáltató a települési folyékony hulladék kezelésére irányuló hulladékkezelési közszolgáltatás teljesítése során begyűjtött települési folyékony hulladékot kizárólagosan Lakitelek Nagyközség Önkormányzata tulajdonában lévő, a Lakitelek 0115/31 helyrajzi számú ingatlanon kijelölt ártalmatlanító helyen köteles elhelyezni.

2.2. Közszolgáltató köteles továbbá 

2.2.1. Biztosítani a települési folyékony hulladék kezelésére irányuló hulladékkezelési közszolgáltatás folyamatos és teljes körű ellátását.

2.2.2. A települési folyékony hulladék kezelésére irányuló hulladékkezelési közszolgáltatás zavartalan teljesítéséhez szükséges mennyiségű, és minőségű jármű, eszköz, gép, berendezés, felszerelés biztosítására, valamint a szükséges létszámú és képzettségű szakember, munkaerő alkalmazására.
2.2.3. A települési folyékony hulladék kezelésére – begyűjtésére és szállítására – irányuló hulladékkezelési közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzésére.

2.2.4. Lakiteleki Polgármesteri Hivatalban a közszolgáltatással kapcsolatos ügyek intézésére, a reklamációk, észrevételek kezelésére, tájékoztatások adására ügyfélszolgálatot fenntartani, továbbá azok fogadási idejéről, működéséről a tulajdonosokat értesítés formájában, illetve felhívás közzététele útján tájékoztatni. Az ügyfélfogadás időpontja: minden hónap első munkanapra eső szerdáján 8 és 10 óra között.

2.2.5.  A tulajdonosi panaszok 30 napon belül történő érdemi elintézésére.
2.2.6. A települési folyékony hulladék kezelésére irányuló hulladékkezelési közszolgáltatás teljesítésével összefüggő nyilvántartási rendszert működtetni.

2.2.7. Az Önkormányzat megkeresésére a megkeresés kézhezvételétől számított 15 munkanapon belül a települési folyékony hulladék kezelésére irányuló hulladékkezelési közszolgáltatás teljesítésével összefüggő adatszolgáltatást teljesíteni.

2.2.8. Tájékoztatni az Önkormányzatot az alkalmazott közszolgáltatási díjat megalapozó költségek, ráfordítások és tervezett nyereség mértékéről, a díjkalkuláció módszeréről és az alkalmazás tapasztalatairól, a szolgáltatási díjra vonatkozó javaslattal egy időben.

2.2.9. A Közszolgáltató a szolgáltatási díj megállapítására a tárgyévet megelőző év november 25. napjáig költségelemzésen alapuló javaslatot tesz a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendeletben foglaltak szerint. A szolgáltatási díj alkalmazható legmagasabb mértékét az Önkormányzat az Ör.-ben állapítja meg. 

2.3. Az elvégzendő feladatok:

A Közszolgáltató az Ör. és más vonatkozó jogszabályok rendelkezéseinek betartásával köteles

- az ingatlanon keletkező, illetve gyűjtött települési folyékony hulladék ideiglenes tárolására szolgáló gyűjtőhelyről történő begyűjtésére, továbbá az átadott települési folyékony hulladéknak az ártalmatlanítás céljából történő elszállítására, (A települési folyékony hulladék elszállítása az ideiglenes tárolásra szolgáló gyűjtőhelyről az ingatlan kezelőjének bejelentésétől számított 3 munkanapon belül történik.)

- a begyűjtött és elszállított települési folyékony hulladéknak az Önkormányzat által, Lakitelek 0115/31 helyrajzi számú ingatlanon kijelölt ártalmatlanító helyen való elhelyezésére

-  Az előre nem tervezhető, vis maior miatt bekövetkező megrendelések legfeljebb 24 órán belül teljesítésére (pl.: árvíz vagy egyéb rendkívüli esemény).

3. Önkormányzat kötelezettségei

3.1. Önkormányzat köteles:

3.1.1 Az adatvédelmi és az egyéb adatszolgáltatásokra vonatkozó jogszabályok rendelkezései által meghatározott keretek között átadni Közszolgáltatónak a közszolgáltatói kötelezettsége hatékony és folyamatos ellátásához szükséges, a kezelésekben lévő közérdekű adatokat és információkat (Lakitelek lakosságszáma, ingatlanok száma stb.)

3.1.2 Szorosan együttműködni Közszolgáltatóval a települési folyékony hulladék kezelésére irányuló hulladékkezelési közszolgáltatás folyamatos és teljes körű ellátásának az elősegítése érdekében.

3.1.3 Elősegíteni a Lakiteleken működtetett különböző közszolgáltatások összehangolását.

3.1.4 Az Ör. módosítása, amennyiben a magasabb szintű jogszabályok változásai a módosítást szükségessé teszik.

4. A közszolgáltatási díjjal kapcsolatos szerződési kikötések
4.1 Szerződő felek rögzítik, hogy a szerződésben meghatározott díjak a közszolgáltató valamennyi, a tevékenység végzésével kapcsolatban felmerült költségét, így többek között a szállítás és ártalmatlanítás, valamint a szerződésben vállalt fejlesztésekkel, karbantartásokkal kapcsolatos költségeket is magukban foglalják.
A szolgáltatást igénybe vevő megrendelőktől a közreműködők gyűjtik be a TFH szállítás és kezelés díját. A szolgáltatási díj megfizetése a gyűjtőakna (vagy egyéb folyékony hulladéktároló) ürítése után, számla ellenében, készpénzfizetéssel történik. Amennyiben a szállítást a Közszolgáltató végzi a Közszolgáltató a Megrendelővel – kivéve a természetes személyeket – halasztott (utalással történő) fizetésben is megegyezhet.

Szerződő felek rögzítik, hogy a mindenkori hulladékkezelési közszolgáltatás díj, az egységnyi díjtétel az Ör.-ben kerül megállapításra. A közszolgáltatási díj a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendelet rendelkezéseinek figyelembevételével kerül meghatározásra. Az Önkormányzat által meghatározott és a Közszolgáltató által érvényesített közszolgáltatási díj alkalmas a tartós működéshez szükséges nyereség fedezetének, illetve az indokolt költségek és ráfordítások megtérülésének biztosítására, továbbá ösztönöz a közszolgáltatás biztonságos és legkisebb költségű ellátására, a Közszolgáltató kapacitásának hatékony kihasználására, valamint a hulladékkeletkezés csökkentésére és a hatékony hulladékgazdálkodásra.
4.2.
 Szerződő felek rögzítik, hogy:

4.2.1. A fizetendő közszolgálati díj alapját jelentő egységnyi díjtétel az Ör. 1. számú mellékletében kerül rögzítésre. 

4.2.2. Az igazolt díjhátralékok rendezésére az Ör. 14. § szerint kell eljárni.

5. Egyéb szerződési kikötések

5.1 Szerződő felek súlyos szerződésszegésnek tekintik Közszolgáltató részéről különösen:

5.1.1. Ha neki felróható a települési folyékony hulladék kezelésére irányuló hulladékkezelési közszolgáltatást nem vonatkozó jogszabályok és jelen közszolgáltatási szerződés alapján végzi.

5.1.2. Ha neki felróhatóan a települési folyékony hulladékkezelésre irányuló hulladékkezelési közszolgáltatást Lakitelek közigazgatási területén egy hetet meghaladó ideig szünetelteti.

5.1.3. Ha Lakitelek közigazgatási területén gyűjtött települési folyékony hulladékot nem a 2.1 pontban megjelölt hulladékkezelőben helyezi el.

5.1.4. Ha a Közszolgáltató a szerződésben általa vállalt kötelezettségek teljesítésére meghatározott határidő tekintetében 30 napot meghaladó késedelembe esik.

5.2 Szerződő felek súlyos szerződésszegésnek tekintik Önkormányzat részéről különösen, ha a közszolgáltatási szerződésben meghatározott kötelezettségeit – a Közszolgáltató felszólítása ellenére – súlyosan megsérti, és ezzel a közszolgáltatónak kárt okoz vagy akadályozza a közszolgáltatás teljesítését.

5.3 A felek megállapodnak abban, hogy az 1. pontban megnevezett szolgáltatás begyűjtés és szállítás részének ellátásához a Közszolgáltató közreműködőket foglalkoztathat. Ezekkel a közreműködőkkel a Közszolgáltató megállapodást köt a települési folyékony hulladék szállítására. A megállapodás részletesen szabályozza a közreműködők által beszállítandó települési folyékony hulladék minőségét és az általuk ellátandó feladatokat, valamint a rájuk vonatkozó, betartandó környezetvédelmi és technológiai előírásokat. Megrendelők a beszállítást közvetlenül a Közszolgáltatóval TFH beszállításra szóló megállapodással rendelkező közreműködőktől is megrendelhetik. A Közszolgáltató a közreműködők által ellátott tevékenységért teljes körű felelősséget vállal. A Közszolgáltató és az általa megbízott közreműködő között esetlegesen felmerülő vitás kérdés nem veszélyeztetheti a Közszolgáltatónak jelen szerződésben vállalt kötelezettségének teljesítését.
5.4 A Közszolgáltató kijelenti és szavatol azért, hogy a szerződés hatálya alatt a tevékenyég végzésére feljogosító környezetvédelmi hatósági engedéllyel rendelkezik.

5.5 Jelen közszolgáltatási szerződésben nem szabályozott kérdésekben a Polgári Törvénykönyvről szóló többször módosított 1959. évi IV. törvény, a 2000. évi XLIII. törvény (Hgt.), a hulladékkezelési közszolgáltató kiválasztásáról és a közszolgáltatási szerződésről szóló 224/2004.(VII.22.) Kormányrendelet, a települési hulladékkezelési közszolgáltatási díj megállapításának részletes szakmai szabályairól szóló 242/2000.(XII.23.) Kormányrendelet, a települési hulladékkal kapcsolatos tevékenységek végzésének feltételeiről szóló 213/2001.(XI.14.) Kormányrendelet, a hulladékok jegyzékéről szóló 16/2001.(VII.18.) KöM. Rendelet, az Ör., valamint az egyéb kapcsolódó jogszabályok rendelkezései az irányadóak.

5.6 Szerződő felek megállapodnak abban, hogy esetleges jogvitákat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre. Erre az esetre Felek kikötik a Kecskeméti Városi Bíróság hatáskörét.

5.7 Jelen közszolgáltatási szerződés öt egymással szó szerint megegyező eredeti példányba készült, melyet szerződő felek elolvasás és közös értelmezés után, mint akaratukkal mindenben megegyezőt aláírtak.

Lakitelek,………………

………………………………………


………………………………….

             Önkormányzat





    Közszolgáltató
